## Dagsorden til skolebestyrelsesmøde

**på Nyborg Heldagsskole**

**Dato: onsdag d .10. januar 2018 kl. 16.30 – 18.30**

**Deltagere:**

Bente Brandstrup

(formand)

Erik Svedborg

Sandy Højgaard Nielsen

Lars Albrechtsen

Anett Hansen

*Birgitte Bünger (supp)*

*Dorte Hare (supp.)*

Jeppe Dørup

Marianne Dixen

Miguel Svane

Rikke Wittrup

**Afbud: Jeppe Dørup,Sandy Højgaard Nielsen, Birgitte Bünger**   
**Fraværende**: **Lars Albrechtsen**

1. **Meddelelser fra formanden og skolen**

*Anett beder om at hendes efternavn rettes til Hansen.*

*Punkt 4 og 5 byttes rundt på dagsordenen.*

*Formanden byder velkommen til dette års første møde, og til Miguel som ny skoleleder.*

*Miguel orienterer om, at han er ansat pr. 1.1.2018.*

*Miguel orienterer om, at vi er 37 – 39 udenbyselever og 67 -69 Nyborg elever og at første visitationsmøde peger på, at vi lander på et samlet tal i nærheden af 110 elever i næste skoleår. Vi sluser ikke så mange elever ud i indeværende skoleår derfor denne stigning.*

*Miguel orienterer om, at der igen i år bliver etableret en sommercamp for vores og Rævebakkeskolens elever i samarbejde med Ungdomsskolen, som er udbyderen på campen. Der er et ønske fra bestyrelsens medlemmer om, at tidsrummet tilpasses forældres arbejdstid, og at der bliver en højere grad af forudsigelighed i forhold til programmet m.m. Så snart vi kender rammerne foreslås det, at arbejdsgruppen indkalder forældrerepræsentanter så de høres i forhold til deres behov.*

*Bente orienterer om, at hun sidder i Advisory Board for Nyborgmodellen. Her skal Bente være med til i en Nyborg gruppe sammen med forskere at give indspark til udviklingen af børne-ungeområdet og forældrenes inddragelse.*

*Bente orienterer om den proces, som kørte i forbindelse med ansættelse af ny skoleleder. Det har været en rigtig god proces, hvor bestyrelsen har haft samme indflydelse som de andre omkring bordet. Bestyrelsen er glad for valget af Miguel som ny skoleleder på Nyborg Heldagsskole.*

*Formanden fortæller, at hun manglede informationer om processen i forbindelse med Torbens aftrædelse. Hun fik ikke de informationer, hun havde brug for til at forberede en tale og en gave, som kunne overdrages på rette tidspunkt.*

*Desuden manglede hun deltagelse og tilbagemeldinger fra de øvrige bestyrelsesmedlemmer.*

*Bente og Miguel har drøftet ideen om, at bestyrelsen kan suppleres med et eksternt medlem fra landsbyen.*

1. **Samarbejdsmøde med Skellerup Borgerforening og Landsbyrådet tirsdag den 16.01. kl. 16-17.30. Skolebestyrelsen må meget gerne deltage.**

*Samarbejdsmødet med Skellerup Borgerforening og Landsbyrådet er flyttet fra december til d.16.1.18. Erik deltager for bestyrelsen, men andre bestyrelsesmedlemmer er meget velkommen. På mødet vil man drøfte hvordan et evt. Åbent-hus-arrangement kan udformes og ideen om, at et eksternt medlem fra byen kan vælges ind i forældrebestyrelsen vil blive præsenteret.*

1. **Drøftelse og beslutning omkring ansættelsesproces af Viceskoleleder**

*Der skal ansættes en ny viceskoleleder. Det er målet at ansættelsen er fra 1. maj 2018. Det betyder ansættelsessamtaler i marts. Udvalget forventes at bestå af: Skoleleder Miguel Svane, Bestyrelsesformand Bente Brandstrup, Skolechef Jan Hermansen, Socialpædagogisk og administrativleder Peter N. Hansen, Sekretær Dorte Pedersen, TR-BUPL Kate M. Ibsen, TR-DLF Jeppe Dørup, Pædagogiskleder og leder for Familieafdelingen Rikke W. Worsøe*

*Profilen på stillingen: Læreruddannet, Administrativt flair og kendskab til specialområdet.*

*Ledelsen er allerede godt i gang med at etablere sig. Når den nye viceleder er ansat består ledelsen på NH. Af 2 læreruddannet og 2 pædagoguddannet.*

1. **(5.) Drøftelse af Forældretilfredshedsundersøgelsen. (Bilag udleveres i print på mødet).**

*Skolen er af den opfattelse, at vi er gode til at inddrage og prioritere bevægelse ind i skoledagen, men forældrenes vurdering i Forældretilfredshedsundersøgelsen viser, at de mener der er mangler. Vi skal derfor fra skolens side være opmærksom på, om der er mangel på kommunikation til forældrene om aktiviteterne eller om der er en reel mangel på aktivitet. Vi skal have fokus på at beskrive vores tiltag omkring bevægelse i skoledagen.*

*Vi bør desuden være OBS på punktet 02 i rapporten som beskriver ”samarbejde mellem skole og hjem”.*

1. **(4.) Drøftelse af Kvalitetsrapporten for sidste skoleår 2016 – 2017. (Bilag udleveres i print på mødet).**

*Miguel har lagt vægt på at beskrive vigtigheden af at være på en matrikel, hvilket beslutningen om at ”Juelskov” bygge til i afd. B er truffet på baggrund af.*

*Udslusningsprocenten er også grundigt beskrevet.*

*Bestyrelsen undre sig over den graf i rapporten, som beskriver ”uddannelsesparatheden” for eleverne. Den viser, at alle elever på NH. I det beskrevet skoleår lå på 1000 % . Dette er ikke umiddelbart realistisk. Miguel snakker med Mette Helding i skoleforvaltningen og tilretter det.*

*I forhold til elevernes trivselsmålingen ser det rigtig positivt ud, men vi skal kigge nærmere på følgende to spørgsmål/svar:*

*”Er der nogen, der driller dig så du bliver ked af det” og ”Er du med til at bestemme hvad I skal lave i timerne”. Det er de to spørgsmål hvor der er den laveste scoore.*

*Bestyrelsen godkender Kvalitetsrapporten med de tilrettelser, som er beskrevet ovenfor.*

1. **Orientering om huskøb Pårupvej 27B (og 27)**

*Huskøbet er bevilliget og det kører efter planen. Det forventes at købet går igennem i tidsintervallet 1 til 2 måneder. Huset skal stå klar 1.8.2018*

1. **Beslutning om Skolebestyrelsesvalg 2018 (Lars , Anett og Birgitte er på valg.**

**Forslag om eksternt medlem udover forældrevalgte)**

*Valghandlingen vil foregå på Årsmødet den 12. april 2018.*

*Anett Hansen genopstiller.*

*Lars* Albrechtsen *– vi afventer**svar om genopstilling.*

*Birgitte Bünger som suppleant – vi afventer svar om genopstilling.*

*Der er opbakning fra bestyrelsen til, at der vælges et eksternt medlem ind i bestyrelsen.*

1. **Forslag om Årsmødet 2018, - forslag om oplægsholder. Øvrigt indhold kombineret med valg drøftes**

*Der er opbakning til, at vi invitere Familievejleder og oplægsholder Lola Jensen til et 1 ½ times oplæg i forbindelse med årsmødet i år. Årsmødet var oprindeligt lagt d. 11.4.2018, men da Lola ikke er ledig på denne dato rykkes arrangementet til d. 12.4.2018. Rikke retter henvendelse til Lola for at høre om denne dato(dette er i skrivende stund gjort og er bestilt).*

1. **Forslag om kursus-seminar i juni måned for hele Skolebestyrelsen, - beslutning.**

*Bente og Miguel foreslår, at der laves en kursusdag for hele bestyrelsen i juni hvor programmet er et kursus i forældrebestyrelsesarbejdet. Med udgangspunkt i Bentes ønske om mere aktiv deltagelse fra resten af bestyrelsens medlemmer, drøftes det om det kunne være en ide, at kurset blev afholdt på Gl. Avernæs på Helnæs, og at arrangementet blev med overnatning. Det ville give bestyrelsen mulighed for, at lære hinanden bedre at kende og derigennem, at skabe en større grad af tryghed og engagement.*

*Der ventes med en endelig tilbagemelding på næste bestyrelsesmøde.*

1. **Evt.**

*Rikke er suppleant i skolebestyrelsen for viceskolelederen i dette skoleår.*

*Sekretær Dorte inviteres til næste møde til at fremlægge skolens regnskabsåret 2017 og budget 2018*

*Bente efterlyser assistance fra et bestyrelsesmedlem til at kigge skolens budget igennem. Erik er manden.*

**Punkt til næste møde 7. februar: Regnskab 2017, Budget 2018, Kursusseminar**

Venlig hilsen

Bente Brandstrup og Miguel Svane